Nuwe kinnerkies | Perdebytjie se nes
January 13, 2013 perdebytjie	6 Comments
My ander honde is nou al meer as ‘n jaar dood en skielik kry manlief ‘n bevlieging dat ons weer honnegeselskap nodig het!Ek was aanvanklik daarteen gekant,want ons kon enige tyd deure toemaak en gaan waar ons wil.Toe die tweetjies Vrydagaand hier aanland het my hart vermurwe en nou maak mens maar planne om die honde!
Gister het ek hulle te veel gevoer,want met die piepklein skriffie op die hondekossak,het ons met ‘n vergrootglas (let wel!) en ‘n flits,verkeerd gekyk en hopeloos te veel kos gegee.Teen die middag was die kleinste enetjie se maag so dik,dat hy gelyk het soos ‘n Orosmannetjie!Hy kon enige oomblik bars en opstyg.Daai koeldranksuipende omie,wat so gekla het oor die “bottomless”koeldrank wat by die Wimpy ,opgedroog het,sou hier sy moses teekom!
Natuurlik oop en toe veearts toe en met xstrale en ‘n paar honderd rand later (Saterdagfooie..meer as vir ‘n mens se konsultasie!) blyk dit net dat sy pens tjok en blok vol kos is!
Vanoggend is altwee springlewendig en die pense het gesak
Nou ja,so leer mens..al weet jy alles van iets af,is daar maar altyd ruimte vir foute..hierdie een was ‘n duur fout!
Tienkie en Frankie.Die kleintjie agter is Frankie en dis hy wat so ‘n vark van homself gemaak het!Tienkie onder.
Previous PostSkedelkus,plek van beendereNext PostGroot vet skok	6 thoughts on “Nuwe kinnerkies”	tina10 says:	January 13, 2013 at 8:06 am	Welkom terug. Hoop jy het die allermooiste jaar.
Hoop die twee gee vir julle baie plesier
Reply	perdebytjie says:	January 14, 2013 at 2:36 pm	@tina10
Dankie.Ek hoop jy het ook ‘n beter jaar en mag ons nog baie van jou lekker foto’s sien!
Reply	Carol R says:	January 13, 2013 at 1:03 pm	Jitte, maar hulle is pragtig!!!!
Reply	perdebytjie says:	January 14, 2013 at 2:38 pm	@losbek
Hulle is sover baie soet,maar dis maar ‘n handvol
Reply	ek-myself says:	January 14, 2013 at 1:30 pm	Dierbaar! Mooi 2013 vir jou! Jou lanklaas gesien! Welkom terug!
Reply	perdebytjie says:	January 14, 2013 at 2:40 pm	@ek-myself
Ek was ‘n hele ruk met vakansie en het besluit ek vat nie aan ‘n rekenaar nie!Mooi jaar vir jou ook!